અમદાવાદમાં Rathyatra ને લઈને શહેર લશ્કરી છાવણીમાં તબદીલ થયુ છે. અમદાવાદમાં ત્રણેય મુખ્ય રથ આસપાસ ચેતક કમાન્ડો સહિત ૪૦૦૦ જવાનોની કિલ્લેબંધી કરવામાં આવી છે. આ ઉપરાંત હથિયારોની સાથે કમ્મર પર પાવરફુલ કેમેરાઓ સાથેનું ખાસ સેલ બનાવામાં આવ્યું છે. અફવાખોરોને કાબુમાં રાખવા ૧૦૦ પોલીસનો નવો સ્કવોડ ઉભો કરવામાં આવ્યો છે. ભગવાનના મામાને ઘેર રસોડામાં પણ સીસીટીવી કેમેરા ગોઠવવામાં આવ્યા છે. આ ઉપરાંત ગાંધીનગરને-૨, અમદાવાદમાં-૨, વડોદરાને-૨, જૂનાગઢને-૨ તથા રાજકોટને વધારાની એસઆરપી કંપનીઓ ફાળવવામાં આવી છે.આ વખતે રથયાત્રામાં દર વર્ષની જેમ જ અમદાવાદ શહેરમાં ૨૨ કિલોમીટર લાંબા રૂટ પર પર આ વર્ષે ભગવાન જગન્નાથજી,બહેન સુભદ્રા અને બલરામજીના ત્રણ રથ ઉપરાંત ૧૮ ગજરાજ, ૧૦૧ શણ ગારેલી ટ્રકો, ૩૦ અખાડા, ૧૮ ભજન મંડળી, 3 બેન્ડ બાજા અને ૨૫૦૦ જેટલા સાધુ સંતો રથયાત્રામાં જોડાયા છે.